প্ৰধানমন্ত্ৰী নৰেন্দ্ৰ মোডীয়ে কৈছে যে, ২১ শতিকাৰ ভাৰতৰ প্ৰয়োজনীয়তা আৰু আকাংক্ষা সলনি হৈছে। সেয়েহে আই আই টি থলুৱা প্ৰযুক্তি প্ৰতিষ্ঠান হিচাপে পৰৱৰ্তী পৰ্যায়লৈ লৈ যোৱা হৈছে। আই আই টি খড়গপুৰৰ ৬৬ সংখ্যক বাৰ্ষিক সমাৱৰ্তন অনুষ্ঠানত ভিডিঅ' কনফাৰেন্সিং যোগে ভাগ লৈ প্ৰধানমন্ত্ৰীয়ে কয় যে, এই দিনটোত ডিগ্ৰী লাভ কৰা শিক্ষাৰ্থীসকলে কেৱল নিজৰ নতুন জীৱন আৰম্ভ কৰাই নহয় ইয়াৰ লগতে দেশৰ লাখ লাখ লোকৰ জীৱন সলনি কৰাৰ দৰে কামত ব্ৰতী হ'ব লাগিব বুলি তেওঁ উল্লেখ কৰে। তেওঁ কয় যে, আত্ম সজাগতা, আত্মবিশ্বাস আৰু নিঃস্বাৰ্থতা জীৱনৰ সফলতাৰ চাবিকাঠি। বিজ্ঞান, প্ৰযুক্তি আৰু উদ্ভাৱনৰ ক্ষেত্ৰত কোনো ধৰণৰ চমু পথ নাই।
